ས་གནས་གང་ནས་དྲ་རྒྱ་ལྟ་གི་ཡོད་མེད་རྩད་གཅོད་བྱེད་མཁན་འཕྲུལ་ཆས་ཀྱི་ཆ་རྐྱེན་ལྡན་པའི་སྤྱི་ཚོགས་དྲ་རྒྱ་ཕལ་མོ་ཆེས་རང་ཉིད་གང་དུ་གནས་ས་གསལ་སྟོན་བྱ་རྒྱུ་ཡིན།བྱེད་ལས་དེ་ནི་ལག་ཐོགས་ཁ་པར་ནང་ལམ་སྟོན་བྱེད་མཁན་གྱི་འཕྲུལ་ཆས་དེས་བྱེད་བཞིན་ཡོད།དེར་བརྟེན་ལག་ཐོགས་ཁ་པར་ནས་སྤྱི་ཚོགས་དྲ་རྒྱའི་ནང་འཛུལ་སྐབས་ས་གནས་གསལ་སྟོན་བྱེད་ཀྱི་ཡོད།ལག་ཐོགས་ཁ་པར་ཐོག་ནས་སྤྱི་ཚོགས་དྲ་རྒྱ་བརྒྱུད་ན་མ་གཏོགས་ས་གནས་གསལ་སྟོན་བྱ་མི་ཐུབ་བསམ་ན་ནོར་བ་རེད།ཁྱེད་ཀྱི་གློག་ཀླད་དེ་དྲ་རྒྱར་མཐུད་སྐབས་སུའང་དྲ་རྒྱ་དེས་ས་གནས་གསལ་སྟོན་བྱ་རྒྱུའི་མཐུན་རྐྱེན་སྤྲད་སྲིད།དེར་བརྟེན་ཐབས་ལམ་བཙན་ཤོས་ནི་ཚན་པ་ལ་ཞིབ་ཚགས་དཔྱད་པ་བྱེད་དགོས།